Balamber

Balamber (Balamir) var en mytisk konge over hunerne i siste halvdel av 300-tallet. Han er bare omtalt i en skriftlig kilde, De origine actibusque Getarum (Om goternes opprinnelse og gjerninger, Gotesaga) av den gotiske historikeren Jordanes i 551.Utgitt på nynorsk ved Sigmund Skard som Jordanis: Gotesaga, av Det norske samlaget i 1932 Gotesaga ble skrevet som en forkortet versjon av et større verk om goternes historie av den latinske forfatteren Cassiodorus. Dette verket er gått tapt.

Ifølge Jordanes skal Balamber ha vært «hunerkonge» i 375Jordanes, Gotesaga, kap. 24 og under hans ledelse skal hunerne ha angrepet og beseiret ostrogoterne da deres legendariske kong Ermanarik var blitt alvorlig såret. Ermanarik begikk selvmord etter nederlaget, 110 år gammel ifølge historiske kilder.

Balamber er også nevntJordanes, Gotesaga, kap. 48 som den som beseiret ostrogoternes konge  Vinitar. Balamber skal ha giftet seg med Vinitars barnebarn Vadamerka og ha styrt ostrogoterne etter dette.

Balamber er ikke nevnt i Ammianus Marcellinus’ historiske verk som omhandlet romerrikets historie fram til 378. Ifølge denne historikeren (som regnes som en pålitelig kilde) «var ikke hunerne underlagt noen konge» på denne tida.Ammianus Marcellinus, Res gestae 31,2,7

En hypotese framsatt av den britiske historikeren Peter Heather Heather, Peter (2005). The Fall of the Roman Empire: A New History. London: Macmillan. ISBN 978-0-333-98914-2. s 356-357 er at navnet Balamber er forvekslet med navnet på den senere ostrogotiske kong Valamir som deltok på hunernes side i slaget ved Chalons i 451.

Referanser

Kategori:Personer fra oldtiden
Kategori:Hunere